
ΑΠΟΦΑΣΕΙΣ 

Χαρακτηρισμός ως διατηρητέου του κτηρίου της Νο¬ 
μικής Σχολής που βρίσκεται επί των οδών Σόλωνος 
- Μασσαλίας - Σίνατου εγκεκριμένου ρυμοτομικού 
σχεδίου Αθηνών (Ν. Αττικής) και καθορισμός ειδι¬ 


κών όρων και περιορισμών δόμησης αυτού. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2544/30.7.2001 απόφαση 
Γεν. Γραμματέα Περιφέρειας Στερεός Ελλάδας... 2 


ΑΠΟΦΑΣΕΙ Σ 

Αριθ. 22347/5380 (1) 

Χαρακτηρισμός ως διατηρητέου του κτηρίου της Νομικής 
Σχολής που βρίσκεται επί των οδών Σόλωνος - Μασ¬ 
σαλίας - Σίνα του εγκεκριμένου ρυμοτομικού σχεδίου 
Αθηνών (Ν. Αττικής) και καθορισμός ειδικών όρων και 
περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π. δ/τος της 14/24.7.1999 - Δ' 580), όπως 
αντικαταστάθηκε με το άρθρο 3 (παρ. 2) του Ν. 2831/2000 
"Τροποποίηση των διατάξεων του Ν. 1577/1985 "Γενικός 
Οικοδομικός Κανονισμός" και άλλες πολεοδομικές διατά¬ 
ξεις" (Α' 140). 

2. Τις διατάξειςτου άρθρου 29Ατου Ν.1558/85 "Κυβέρ¬ 
νηση και Κυβερνητικά Όργανα" (ΑΊ37), που προστέθηκε 
με το άρθρο 27 του Ν.2081/1992 (Α' 154) και αντικατα- 
στάθηκε με την παρ.2α του άρθρου 1 του Ν. 2469/97 
(Α’38). 

3. Την υπ’ αριθμ. 103326/1281/15.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων "Μεταβίβαση αρμοδιοτήτων του 
Υπουργού και του Υφυπουργού Περιβάλλοντος, Χωροτα¬ 


ξίας και Δημοσίων Έργων στο Γ ενικό Γ ραμματέα και στους 
Προϊσταμένους των Γενικών Διευθύνσεων, Διευθύνσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων πλην Γ ενικής Γ ραμματείας Δη¬ 
μοσίων Έργων" (ΦΕΚ 1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος,Χωροταξίας και Δημοσίων Έργων" (Α' 9). 

5. Την από 21.2.2001 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Α'. 

6. Την σύμφωνη γνώμη του Πρυτανικού Συμβουλίου 
(συνεδρίατης 6.3.2001) του Εθνικού και Καποδιστριακού 
Πανεπιστημίου Αθηνών. 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το κτήριο της Νομι¬ 
κής Σχολής που βρίσκεται επί των οδών Σόλωνος - Μασ¬ 
σαλίας - Σίνα του εγκεκριμένου ρυμοτομικού σχεδίου 
Αθηνών (Ν. Αττικής), φερόμενο ως ιδιοκτησία του Εθνι¬ 
κού και Καποδιστριακού Πανεπιστημίου Αθηνών, όπως 
αυτό φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:1000 που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την αρ. 22347/2001 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

2. Διατηρητέο χαρακτηρίζεται το αρχικό κτήριο καθώς 
και οι εναρμονιζόμενες με αυτό μεταγενέστερες προσθή¬ 
κες, όχι όμως και τα κάθε είδους υπάρχοντα καθ’ ύψος ή 
κατ’ επέκταση υπάρχοντα προσκτίσματα που αλλοιώνουν 
τα αρχικά κτίρια. 

Ο καθορισμός των προσκτισμάτων που αλλοιώνουν το 
αρχικό κτήριο πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτήριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων του, πλην των προσκτισμάτων ή 
των στοιχείων του κτηρίου για τα οποία η ΕΠΑΕ έχει γνω- 
μοδοτήσει για την αφαίρεσή τους. 

4. Σε περίπτωση αποκατάστασης του κτηρίου από τυ¬ 
χόν αλλοιώσεις που έχουν υποστεί και εφόσον δεν υπάρ¬ 
χουν επαρκή στοιχεία για το ίδιο το κτίριο, πρέπει να λαμ- 
βάνεται υπόψη η βασική αρχιτεκτονική σύνθεση και η 
συγγενής μορφολογία και τεχνολογία των όψεων των 
κτηρίων της περιοχής. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο κτήριο 
καθώς και πάνω από το ύψος των κτιρίων του. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κτιριακού συγκροτήματος. 

6. Στο κτιριακό συγκρότημα επιτρέπεται: 

α) Η επισκευή - αποκατάσταση όλωντων όψεωντου δια¬ 
τηρητέου κτηρίου. 

β) Οι εσωτερικές διαρρυθμίσεις των υφισταμένων κτη¬ 
ρίων σε όλους τους ορόφους. 

γ) Η κατασκευή πρόσθετων κλιμακοστασίων στα κτήρια 
Α και Β και στο αίθριο καθώς και η κατασκευή νέων ανελ¬ 
κυστήρων στα παραπάνω κτήρια. 

δ) Η κατασκευή κυρίων κατακόρυφων και οριζόντιων 
επικοινωνιών (διάδρομοι) από το αίθριο προς διαφόρους 
ορόφους και επίπεδα. 

ε) Η τοποθέτηση εγκαταστάσεων κλιματισμού, οι οποί¬ 


ες δεν πρέπει να είναι ορατές από τις παρόδιες ή εσωτε¬ 
ρικές όψεις των κτηρίων. 

στ) Η κατασκευή επί του υφισταμένου υπόγειου σταθ¬ 
μού αυτοκινήτων κάτω από το προαύλιο της οδού Μασ¬ 
σαλίας δύο νέων υπογείων ορόφων. 

Οι παραπάνω ρυθμίσεις γίνονται χωρίς υπέρβαση του 
ποσοστού κάλυψης, του συντελεστή δόμησης και του μέ- 
γιστου επιτρεπόμενου ύψους που ισχύουν στη περιοχή, 
φαίνονται στα τέσσερα (4) πρωτότυπα διαγράμματα (κά¬ 
λυψης, όψεις, τομές) σε κλίμακα 1:100 που θεωρήθηκαν 
με την ίδια πράξη του Προϊσταμένου της Διεύθυνσης Το- 
πογραφικώνΕφαρμογώνπουαναφέρεταιστηνπαρ. 1 της 
απόφασης αυτής, και που αντίτυπά τους σε φωτοσμί¬ 
κρυνση επίσης δημοσιεύονται με τη παρούσα απόφαση. 

7. Για οποιαδήποτε επέμβαση στο εσωτερικό ή εξωτε¬ 
ρικό των χαρακτηριζομένων ως διατηρητέων κτηρίων κα¬ 
θώς και για τη τοποθέτηση επιγραφών απαιτείται η έγκρι¬ 
ση της ΕΠΑΕ. 

8. Η ισχύς της απόφασης αυτής αρχίζει από τη δημοσί¬ 
ευσή της στην εφημερίδα της Κυβερνήσεως. 

Αθήνα, 11 Σεπτεμβρίου 2001 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

ηλοοτικο καλυμα αίθριου 

προοθηκη νέου τοίχου 
απο ψαθωτό τούβλο σοβατ 



ΤΜΗΜΑ (Α) ΕΡΓΟΛΑΒΙΑΣ 

ΤΜΗΜΑ (Β) ΕΡΓΟΛΑΒΙΑΣ 0ψ|_| 
















































ΤΜΗΜΑ (Β) ΕΡΓΟΛΑΒΙΑΣ 
















































































































































ψαθωτό τούβλο 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στη 2544/30.7.2001 απόφαση Γεν. Γραμματέα Περι¬ 
φέρειας Στερεός Ελλάδας στη 2544/30.7.2001 απόφα¬ 
ση Γεν. Γραμμ.. Περιφέρειας Στερεός Ελλάδας που 
αφορά κήρυξη αναδασωτέας έκτασης εμβαδού 65 
στρεμμάτων στην θέση «Πεθαμένος» του Δημ. Διαμ. 
Κυπαρισσιού Δήμου Μεσσαπίων Νομού Εύβοιας και 


δημοσιεύθηκε στο ΦΕΚ 675/21.8.2001/Δ' γίνεται η εξής 
διόρθωση: 

Στο διατακτικό μέρος της απόφασης στοντέταρτο στίχο, 
μετά τις παρενθέσεις που περιέχουν τους αριθμούς που 
προσδιορίζουν τις κορυφές του τοπογραφικού, προστίθε¬ 
ται η φράση «εξαιρουμένωντων αγροτικών εκτάσεων». 

(Από την Περιφέρεια Στερεός Ελλάδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


